સૂત્રો પાસે મળતી માહિતી મુજબ શહેરના ચાંદખેડા વિસ્તારમાં આવેલા વિષ્ણુનગરમાં આજે સવારે એક યુવતીને યુવકે જાહેરમાં પાંચથી છ જેટલા અસ્ત્રાના ઘા મારી દીધા હતા. જાહેર રોડ પર યુવતી પર હુમલો થતા ચકચાર મચી જવા પામી હતી. અસ્ત્રાના ઘા માર્યા બાદ યુવક ત્યાંથી ફરાર થઈ ગયો હતો. ઘટના બનતા લોકાના ટોળેટોળા ભેગા થઈ ગયા હતા અને ગંભીર રીતે ઈજાગ્રસ્ત યુવતીને સારવાર માટે ખાનગી હોસ્પિટલમાં ખસેડી હતી. આ અંગે ચાંદખેડા પોલીસને જાણ થતા પોલીસ કાફલો ઘટનાસ્થળે દોડી ગયો હતો.